
R E F E R A T   D E   A P R O B A R E 
privind scoaterea din evidența fiscală a unor  persoane fizice aflate în stare de insolvabilitate din municipiul Brad și anularea debitelor restante aferente acestora



Conform  prevederilor Ordonanței de Urgență a Guvernului  nr. 57/2019 privind Codul administrativ, cu modificările și completările ulterioare, consiliul local are inițiativă și hotărăște în toate problemele de interes local. 
În exercitarea atribuțiilor conferite, consiliul local aprobă, la propunerea primarului, bugetul local, virările de credite, modul de utilizare a rezervei bugetare și contul de încheiere a exercițiului bugetar. 
De asemenea, consiliul local stabilește impozitele și taxele locale, în condițiile Legii nr. 227/2015 privind Codul Fiscal, cu modificările și completările ulterioare.
	Conform prevederilor art. 266 alin. 3 din Legea nr. 207/2015 privind Codul de Procedură Fiscală, „anularea creanțelor fiscale se face și atunci când organul fiscal constată că debitorul persoană fizică este dispărut sau decedat fără a fi lăsat venituri ori bunuri urmăribile”. 
	La litera D pct. 20 lit. b și pct. 21 din Procedura privind declararea stării de insolvabilitate a debitorilor persoane fizice și juridice, aprobată prin Ordinul nr. 447/2007 este reglementată procedura de scădere din evidență a obligațiilor fiscale restante înregistrate de debitori „ persoanele fizice decedate sau declarate dispărute ori decedate  prin hotărâre a unei instanțe judecătorești”, iar la art. 266 alin. 3 din Legea nr. 207/2015 privind Codul de Procedură Fiscală, cu modificările și completările ulterioare se arată că „anularea se face și atunci când organul fiscal constată că debitorul persoană fizică este dispărut sau decedat ”.
	Până în prezent au fost depuse și înregistrate la Primăria Municipiului Brad cererile nr. 31420/02.06.2022, nr. 33533/21.06.2022 și respectiv nr. 37029/20.07.2022 prin care s-a solicitat ștergerea din evidențe a amenzilor unor defuncți. 
Cu privire la debitul defunctului Chiznoiu Viorel provenit din amenzi contravenționale, având în vedere faptul că nu au fost identificați succesori legali, prin Referatul nr. 48511/13.09.2022 Compartimentul Executări Silite și Insolvență a propus aprobarea procedurii de anulare a acestui debit.
	Constatând îndeplinirea condițiilor legale în materie pentru persoanele fizice aflate în stare de insolvabilitate și ținând cont de prevederile art. 266 alin. 6 din Codul de Procedură Fiscală, potrivit căruia „în cazul creanțelor fiscale administrate de organul fiscal local, prin hotărâre, autoritățile deliberative pot stabili plafonul creanțelor fiscale care pot fi anulate…”, am inițiat prezentul proiect de hotărâre prin care am propus scoaterea din evidența fiscală a unor  persoane fizice aflate în stare de insolvabilitate din municipiul Brad (Chiznoiu Viorel, Dineș Aurel, Dănilă Florin și Călămar Ioan Dorin) și anularea debitelor restante aferente acestora în cuantum total de 8.075 lei. 




	 Precizez că pentru aceste persoane fizice s-a realizat procedura de insolvabilitate ca urmare a certificatelor de deces anexate cererilor depuse la Primăria Municipiului Brad, precum și a confirmării de către Serviciul Public Comunitar Local pentru Evidența 
Persoanelor Brad a decesului persoanelor fizice a căror succesori nu au putut fi identificați.
În contextul celor de mai sus supun spre dezbatere plenului Consiliului Local Brad proiectul de hotărâre  în forma prezentată.	
           Invoc în susţinerea propunerii mele prevederile  art. 27 alin. 1,  art. 265 alin. 1 și 2 și art. 266 alin. 2, alin. 3 și alin. 6 din Legea nr. 207/2015 privind Codul de procedură fiscală, cu modificările și completările ulterioare precum și ale lit. D pct. 20 lit. b și pct.21 din Anexa la Ordinul Ministerului  Economiei și Finanțelor nr. 447/2007 pentru aprobarea Procedurii privind declararea stării de insolvabilitate a debitorilor persoane fizice sau juridice, conform prevederilor art. 172 din Ordonanţa Guvernului nr. 92/2003 privind Codul de procedură fiscală, republicată, cu modificările şi completările ulterioare.

